Document ID: /roh_data/filtered/fineweb-2-filterrobots_roh.jsonl.gz/50297

Ch'ils iniziants haja retratg l'iniziativa per abolir il chasti da maridaglia, saja stà giuridicamain admissibel, suenter che la votaziun era vegnida annullada l'avrigl dal 2019. A quella conclusiun vegn il Tribunal federal che ha refusà dus recurs en chaussa. Ina iniziativa dal pievel possia vegnir retratga dals iniziants, fin ch'il Cussegl federal haja fixà la votaziun a l'urna. E quai ha il Tribunal federal uss er confermà per il cas ch'il resultat da la votaziun è vegnì annullà.
Il 2016 aveva il suveran ditg Na a l’iniziativa. Perquai che la Confederaziun aveva dentant inditgà faussas cifras, aveva il Tribunal federal decis il 2019 che la votaziun na saja betg valaivla.
Ord l'archiv da Radio SRF: